CELEX: 62012CA0195
Language: ro
Date: 2013-09-26 00:00:00
Title: Cauza C-195/12: Hotărârea Curții (Camera a patra) din 26 septembrie 2013 (cerere de decizie preliminară formulată de Cour constitutionnelle — Belgia) — Industrie du bois de Vielsalm & Cie (IBV) SA/Région wallonne (Directiva 2004/8/CE — Domeniu de aplicare — Cogenerare și cogenerare cu randament ridicat — Articolul 7 — Program regional de sprijin care prevede acordarea de „certificate verzi” instalațiilor de cogenerare — Acordarea unui număr superior de certificate verzi pentru instalațiile de cogenerare care utilizează în principal alte forme de biomasă decât lemnul sau deșeurile lemnoase — Principiile egalității și nediscriminării — Articolele 20 și 21 din Carta drepturilor fundamentale a Uniunii Europene)

23.11.2013   
            
            
               RO
            
            
               Jurnalul Oficial al Uniunii Europene
            
            
               C 344/28
            
         Hotărârea Curții (Camera a patra) din 26 septembrie 2013 (cerere de decizie preliminară formulată de Cour constitutionnelle — Belgia) — Industrie du bois de Vielsalm & Cie (IBV) SA/Région wallonne
   (Cauza C-195/12) (1)
   
   (Directiva 2004/8/CE - Domeniu de aplicare - Cogenerare și cogenerare cu randament ridicat - Articolul 7 - Program regional de sprijin care prevede acordarea de „certificate verzi” instalațiilor de cogenerare - Acordarea unui număr superior de certificate verzi pentru instalațiile de cogenerare care utilizează în principal alte forme de biomasă decât lemnul sau deșeurile lemnoase - Principiile egalității și nediscriminării - Articolele 20 și 21 din Carta drepturilor fundamentale a Uniunii Europene)
   2013/C 344/48
   Limba de procedură: franceza
   
      Instanța de trimitere
   
   Cour constitutionnelle
   
      Părțile din procedura principală
   
   
      Reclamantă: Industrie du bois de Vielsalm & Cie (IBV) SA
   
      Pârâtă: Région wallonne
   
      Obiectul
   
   Cerere de decizie preliminară — Cour constitutionnelle — Interpretarea articolului 7 din Directiva 2004/8/CE a Parlamentului European și a Consiliului din 11 februarie 2004 privind promovarea cogenerării pe baza cererii de energie termică utilă pe piața internă a energiei și de modificare a Directivei 92/42/CEE (JO L 52, p. 50, Ediție specială, 12/vol. 2, p. 107) — Interpretarea articolelor 2 și 4 din Directiva 2001/77/CE a Parlamentului European și a Consiliului din 27 septembrie 2001 privind promovarea electricității produse din surse de energie regenerabile pe piața internă a electricității (JO L 283, p. 33, Ediție specială, 12/vol. 2, p. 36) — Interpretarea articolului 22 din Directiva 2009/28/CE a Parlamentului European și a Consiliului din 23 aprilie 2009 privind promovarea utilizării energiei din surse regenerabile, de modificare și ulterior de abrogare a Directivelor 2001/77/CE și 2003/30/CE (JO L 140, p. 16) — Interpretarea articolului 6 TUE, precum și a articolelor 20 și 21 din Carta drepturilor fundamentale a Uniunii Europene — Scheme de sprijin limitate la instalațiile de cogenerare cu randament ridicat — Obligație, autorizare sau interdicție de a exclude din măsurile de sprijin instalațiile de cogenerare care valorifică în principal lemnul sau deșeurile de lemn — Conformitatea reglementării cu principiul egalității
   
      Dispozitivul
   
   
               1.
            
            
               Articolul 7 din Directiva 2004/8/CE a Parlamentului European și a Consiliului din 11 februarie 2004 privind promovarea cogenerării pe baza cererii de energie termică utilă pe piața internă a energiei și de modificare a Directivei 92/42/CEE trebuie interpretat în sensul că domeniul său de aplicare nu este limitat numai la instalațiile de cogenerare care prezintă caracteristica de a fi instalații cu randament ridicat, în sensul acestei directive.
            
         
               2.
            
            
               În stadiul actual al dreptului Uniunii, principiul egalității de tratament și al nediscriminării, consacrat în special la articolele 20 și 21 din Carta drepturilor fundamentale a Uniunii Europene, nu se opun ca, atunci când instituie programe naționale de sprijin pentru cogenerare și pentru producția de energie electrică din surse de energie regenerabile, precum cele vizate la articolul 7 din Directiva 2004/8 și la articolul 4 din Directiva 2001/77/CE a Parlamentului European și a Consiliului din 27 septembrie 2001 privind promovarea electricității produse din surse de energie regenerabile pe piața internă a electricității, statele membre să prevadă o măsură consolidată de sprijin, precum cea în discuție în litigiul principal, de care pot beneficia toate instalațiile de cogenerare care utilizează în principal biomasă, cu excluderea instalațiilor care utilizează în principal lemn și/sau deșeuri lemnoase.
            
         
      (1)  JO C 200, 7.7.2012.